
מדינת ישראל
משרד החינוך 
המשנה למנהל הכללי
אגף רכש מכרזים והתקשרויות
ירושלים, ‏3 באוגוסט 2017
יא' אב תשע"ז
מכרז היקפים משתנים מס' 18/6.2017: הפעלת תוכנית חינוכית חוץ בית ספרית להעמקת הזהות האזרחית והזהות היהודית – ציונית
הבהרה 1

סיכום תשובות לשאלות שהגיעו עד לתאריך 13.7.2017
1. כללי

1. המועד האחרון להגשת הצעות למכרז שבנדון הינו 8.8.2017 שעה 11:00.
2. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

5. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


8. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. פרק 2 - הגורמים אליהם מופנה המכרז (דרישות סף)
1. סעיף 2.1.1, עמוד 3
כאמור בסעיף זה במכרז, על המציע לפרט בהצעתו (נספח 10) את כל התמיכות, הקצבות וההתקשרויות הקיימות והמתוכננות עם משרד החינוך, עם משרדי ממשלה אחרים ומקרנות ציבוריות עבור כל נושא שהוא.
2. סעיף 2.2, עמוד 3
הסעיף נשאר ללא שינוי, כמפורט במכרז.
3. סעיף 2.4.6, עמוד 4
הסעיף נשאר ללא שינוי, כמפורט במכרז.
לתשומת לב המציעים כי ההיקפים הנדרשים והרלוונטיים הינם מספר קבוצות ומספר בני נוער.
4. סעיפים 2.4.7 - 2.4.6, עמוד 4
(1) כאמור בסעיפים הנ"ל במכרז, על הגוף המציע להיות בעל ניסיון בתכנון וארגון טיולים בארץ לבני נוער הכוללים לינה וכלכלה בהיקפים המינימליים הנדרשים בסעיף 2.4.6. כמו כן על הגוף המציע להיות בעל ניסיון בביצוע הדרכה של טיולים בארץ בהיקפים המינימליים הנדרשים בסעיף 2.4.7.
(2) על המציע להציג במסגרת חוברת ההצעה, בסעיף 8.2, את פירוט הניסיון בביצוע עבודות דומות בהתאם לנדרש בדרישת הסף 2.4.6 ואילו בסעיף 8.3, את פירוט הניסיון בביצוע עבודות דומות בהתאם לנדרש בדרישת הסף 2.4.7.

3. פרק 4 - תיאור הפרוייקט והיקפו
1. סעיף 4.2, עמוד 4
בהתאם לתכנית המרכזית יש לבצע התאמות של חלקים הנדרשים בתכנית לאוכלוסיות  ולמגזרים השונים.

2. סעיף 4.5.3, עמוד 8
20 השבועות נכללים בתוך שנת הלימודים של מערכת החינוך, למעט שבועות בהם מתקיימים מועדי ישראל. 
בכל מקרה, מספר התלמידים בשבוע לא יפחת מ- 150 תלמידים.
למשרד שמורה הזכות להגדיל או לצמצם את היקפי הפעילות, כאמור בסעיף זה במכרז.
3. סעיף 4.6, עמוד 9
הסעיף נשאר ללא שינוי, כמפורט במכרז.
4. סעיף 4.8.2, עמוד 10
הכוונה באופציות האפשרויות הינה למסלולים כמפורט בסעיף 4.3.2 במכרז.
5. סעיף 4.8.6, עמוד 10
(1) המשרד יעביר לקבלן את הטפסים הנדרשים במועדים סבירים כך שיתאפשר לקבלן להיערך באופן מיטבי.
(2) הטפסים שיועברו הינם לצורכי רישום ומעקב ובהתאם לנהלי חוזר מנכ"ל לטיולים.
6. סעיף 4.9.3, עמוד 11
הסעיף נשאר ללא שינוי, כמפורט במכרז.
7. סעיף 4.9.7, עמוד 11
דרישות והנחיות בנושאי הבטיחות והביטחון בטיולים ובהם דרישות ליווי באבטחה וליווי רפואי מפורטות בפרקים העוסקים בביטחון ובטיחות בחוזר מנכ"ל טיולים תשע"ו/7(ב). 
הדרישות אכן משתנות בהתאם להוראת השעה הניתנת ע"י אגף הביטחון ובטיחות ושע"ח במשרד ועל המציע לקחת זאת בחשבון בהצעתו למכרז זה.

8. סעיף 4.9.9, עמוד 11
הסעיף נשאר ללא שינוי, כמפורט במכרז.
9. סעיף 4.9.11, עמוד 12
(1) הסעיף נשאר ללא שינוי, כמפורט במכרז.
(2) התיאום, כאמור בסעיף זה יתבצע מול אגף של"ח וידיעת הארץ.
10. סעיף 4.11.1, עמוד 12
(1) ביום שנקבע בהתאם לתוכנית המסע יתייצבו כל בעלי התפקידים (רכז מסע ומדריכי מסעות) של הקבלן במקום שנקבע כנקודת היציאה (בד"כ בית הספר).
(2) יש לתקן בסעיף זה כדלקמן:
"בשל השתתפותם במסע של מנהל מסע, המורה המחנך מטעם בית הספר, הקבלן נדרש לקחת בחשבון הוצאות כלכלה, לינה וכדומה יחולו על הקבלן."
11. סעיף 4.13, עמוד 13
חלקו של המשרד יהיה ההפרש בין המחיר המוצע ע"י המציע לבית השתתפות התלמידים.
12. סעיף 4.13.4, עמוד 13
ביה"ס יכול להעביר את התשלום עבור השתתפות תלמידיו גם טרם המסע ולכל המאוחר עד 14 יום מתום המסע בית הספר יעביר את סכום הגביה מהורי התלמידים שהשתתפו במסע.

13. סעיף 4.13.5, עמוד 14
נושא דמי הביטול הינו כמפורט בסעיף זה במכרז.
14. סעיף 4.14.3, עמוד 14
הסעיף נשאר ללא שינוי, כמפורט במכרז.
15. סעיף 4.15, עמוד 14
הסעיף נשאר ללא שינוי, כמפורט במכרז.
4. פרק 5 - כח האדם של הקבלן והאמצעים הנדרשים לביצוע המכרז
1. סעיף 5.4, עמוד 15
הסעיף נשאר ללא שינוי, כמפורט במכרז.
2. סעיף 5.12, עמוד 17
הסעיף נשאר ללא שינוי, כמפורט במכרז.
3. סעיף 5.13, עמוד 17
(1) הסעיף נשאר ללא שינוי, כמפורט במכרז.
(2) לסעיפים 5.13.1, 5.13.2, 5.13.3, נבקש להבהיר כי הדרישה ל"היתר ארצי", הכוונה הינה ל"תעודת מדריך ארצי".
4. סעיף 5.13.1, עמוד 17
ניסיון מתאם ההסעות נשאר ללא שינוי, כמפורט במכרז.
5. סעיף 5.13.4, עמוד 18
יש לתקן בסעיף זה כדלקמן:
"....המפתח למינוי רכז המסע......
6. סעיף 5.13.5, עמוד 18
יש לתקן את הסעיף כדלקמן:
"על הקבלן להעסיק מדריכים שיבצעו את ההדרכה בתוכנית במהלך כל ימי המסע. 

המדריכים יהיו בעלי תעודת הדרכה בתוקף, למועד ביצוע הפעילות, בהתאם לאזורים בהם מבוצע המסע."
7. סעיף 5.13.6, עמוד 18
כאמור בסעיף זה במכרז, הקבלן יפעל על פי המוגדר בחוזר מנכ"ל "טיולים ופעילויות חוץ-בית-ספריות במערכת החינוך - היבטים פדגוגיים, ארגוניים, בטיחותיים וביטחוניים" עו/7(ב) - 2016, לרבות כל עדכון המתפרסם ע"י המשרד.
8. סעיף 5.13.8, עמוד 19
כאמור בסעיף זה במכרז, ממונה אבטחת מידע יהיה אחראי על יישום ומעקב אחר כל ההוראות המפורטות בפרק 10 במכרז זה.
9. סעיף 5.15, עמוד 19
התשתית הממוחשבת, כאמור בסעיף זה, הינה מערכת לשימושו הפנימי של הקבלן לצורך ניהול ותפעול הפרויקט.

5. פרק 6 - פיצוי מוסכם

הפרק נשאר ללא שינוי, כמפורט במכרז.
6. פרק 7 - חפיפה

הקבלן שיזכה במכרז זה יידרש לבצע חפיפה עם הקבלן שיזכה במכרז הבא, וזאת כמפורט בפרק זה במכרז.
7. פרק 8 - זכויות יוצרים

הפרק נשאר ללא שינוי, כמפורט במכרז.
8. פרק 9 - שמירת סודיות

הפרק נשאר ללא שינוי, כמפורט במכרז.
9. פרק 11 - אחריות משפטית

הפרק נשאר ללא שינוי, כמפורט במכרז.
10. פרק 14 - מבנה ותכולת ההצעה
סעיף 14.3, עמוד 32
הסעיף נשאר ללא שינוי, כמפורט במכרז.
11. פרק 19 - יחסי הצדדים
הפרק נשאר ללא שינוי, כמפורט במכרז.
12. פרק 20 - פיקוח
הפרק נשאר ללא שינוי, כמפורט במכרז.
13. פרק 21 - ניגוד עניינים
הפרק נשאר ללא שינוי, כמפורט במכרז.
14. פרק 22 - הפרות יסודיות

הפרק נשאר ללא שינוי, כמפורט במכרז.
15. נספח מספר 3 - חוזה התקשרות
1. סעיף 13.5.4, עמוד 67
יש למחוק את המילה "כל" לפני המילה "הפוליסות" וזאת ביחס לפרקי הביטוח/הפוליסות המפורטות בסעיפים: 13.1, 13.2, 13.3.
2. סעיף 13.5.5, עמוד 67
יש להוסיף את המילים "הנערכת על ידו" אחרי המילה "ופוליסה" וזאת ביחס לפרקי הביטוח/הפוליסות המפורטות בסעיפים: 13.1, 13.2, 13.3.
3. סעיף 13.5.5, עמוד 67
הסעיף נשאר ללא שינוי, כמפורט במכרז.
16. נספח מספר 10 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, ההיקפים הנדרשים המצטברים בהתאם לדרישה ואת שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מתאם המסעות המיועד – יש לפרט את ניסיונו של מתאם המסעות המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתוני בעלי התפקידים הבאים: רכז הדרכה, רכז לוגיסטי - יש לפרט עבור כל אחד מבעלי התפקידים המיועדים את ניסיונו ולצרף קורות חיים מפורטים ותעודות הסמכה.
יש להקפיד על התאמה בין האמור בסעיף 10 לבין קורות חיים של כל אחד מבעלי התפקידים.
6. סעיף 11 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

